open-index/open-wikipedia-markdown huggingface dataset:
பாரத் கோயங்கா

**பாரத் கோயங்கா**  (*Bharat Goenka*) இந்தியாவைச் சேர்ந்த ஒரு தொழிலதிபர் ஆவார். டாலி சொலியூசன்சு என்ற பன்னாட்டு நிறுவனத்தின்  இணை நிறுவனர் மற்றும் நிர்வாக இயக்குநராக உள்ளார்.  2020 ஆம் ஆண்டில், வர்த்தகம் மற்றும் தொழில் துறையில் இவர் ஆற்றிய பங்களிப்பிற்காக இந்திய அரசிடமிருந்து பத்மசிறீ விருதைப் பெற்றார். 

## வாழ்க்கை
இந்தியத் தொழில் அதிபரான சியாம் சுந்தர் கோயங்காவின் மகனாக பாரத் கோயங்கா , பிறந்தார்.  பிசப் காட்டன் ஆண்கள் பள்ளியில் இவர் படித்தார். கணிதப் பாடத்தில் பட்டம் பெற்றார். கோயங்கா 1986 ஆம் ஆண்டு தனது தந்தையுடன் இணைந்து டாலி சொலியூசன்சு என்ற  நிறுவனத்தை நிறுவினார். 1999  ஆம் ஆண்டு பியுட்ரானிக்சு என்ற கணக்கியல்  பயன்பாடு என்ற மென்பொருளை உருவாக்கினார்.

2011 ஆம் ஆண்டில் மென்பொருள் மற்றும் சேவை நிறுவனங்களின் தேசிய சங்கம், கோ*யங்காவிற்கு வாழ்நாள் சாதனையாளர் விருதையும்*  இந்திய மென்பொருள் தயாரிப்புத் துறையின் தந்தை" என்ற பட்டத்தையும் வழங்கியது.  2014 ஆம் ஆண்டில் கம்ப்யூட்டர் சொசைட்டி ஆஃப் இந்தியா  *கெளரவ  உறுப்பினர் விருதை*   வழங்கிச் சிறப்பித்தது. 2020 ஆம் ஆண்டில், வர்த்தகம் மற்றும் தொழில் துறையில் இவர் ஆற்றிய பங்களிப்பிற்காக இந்திய அரசிடமிருந்து பத்மசிறீ விருதைப் பெற்றார்.

## மேற்கோள்கள்


பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:இந்தியர்கள்
பகுப்பு:தொழிலதிபர்கள்
அகோலா தாலுகா

**அகோலா தாலுகா** (**Akole taluka**) இந்தியாவின் மகாராட்டிரா மாநிலத்தின் வடகிழக்கில் அமைந்த அமராவதி மண்டலத்தில் அமைந்த அகோலா மாவட்டத்தில் உள்ள 7 வருவாய் வட்டங்களில் ஒன்றாகும். இத்தாலுகாவின் நிர்வாகத் தலைமையிடம் அகோலா நகரம் ஆகும். இந்த தாலுகா அகோலா மாநகராட்சி, ராஜூர் கணக்கெடுப்பு ஊர் மற்றும் 190 வருவாய் கிராமங்களைக் கொண்டுள்ளது. அகோலா நகரத்தில் அகோலா வானூர்தி நிலையம் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 59,284 குடும்பங்களைக் கொண்ட அகோலா தாலுகாவின் மொத்த மக்கள் தொகை  2,91,950 ஆகும். மக்கள் தொகையில் ஆண்கள் 147,880   மற்றும் 144,070  பெண்கள் ஆக உள்ளனர். பாலின விகிதம் 1000 ஆண்களுக்கு  974 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 34,854 - 12% ஆகும். சராசரி எழுத்தறிவு  74.86%   ஆகும். பட்டியல் மக்கள் மற்றும் பழங்குடிகள் முறையே  13,323  மற்றும்  1,39,730  ஆகவுள்ளனர். இதன் மக்கள் தொகையில் இந்துக்கள் 2,79,276	(95.66%), இசுலாமியர்கள் 6,970 	(2.39%), பௌத்தர்கள் 4,593	(1.57%)  மற்றும் பிறர் 0.37%  ஆக உள்ளனர்.

## மேற்கோள்கள்

பகுப்பு:அகோலா மாவட்டம்
சிறீகொண்டா தாலுகா

**சிறீகொண்டா தாலுகா** (Shrigonda Taluka) இந்தியாவின் மகாராட்டிரா மாநிலத்தின் வடகிழக்கில் உள்ள அமராவதி மண்டலத்தில் அமைந்த அகமதுநகர் மாவட்டத்தில் உள்ள 14 வருவாய் வட்டங்களில் ஒன்றாகும். இத்தாலுகாவின் நிர்வாகத் தலைமையிடம் சிறீகொண்டா நகரம் ஆகும். இந்த தாலுகா சிறீகொண்டா நகராட்சி மற்றும் 114 வருவாய் கிராமங்களைக் கொண்டுள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 65,644  வீடுகளைக் கொண்ட சிறீகொண்டா  தாலுகாவின் மொத்த மக்கள் தொகை 3,15,975  ஆகும். மக்கள் தொகையில் ஆண்கள் 164344  மற்றும்  151631 பெண்கள் ஆக உள்ளனர். பாலின விகிதம் 1000 ஆண்களுக்கு  929 
பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  38,588 - 12.21%  ஆகும். சராசரி எழுத்தறிவு  66.94%  ஆகும். பட்டியல் மக்கள் மற்றும் பழங்குடிகள் முறையே    மற்றும்    ஆகவுள்ளனர். இதன் மக்கள் தொகையில் இந்துக்கள் 3,00,762	(95.19%), இசுலாமியர்கள் 10,800	(3.42%), பௌத்தர்கள் 1781	(0.56%),  சமணர்கள் 1438	(0.46%), கிறித்துவர்கள்  மற்றும் பிறர்  0.48% ஆக உள்ளனர். 1602.82 சதுர கிலோ மீட்டர் பரப்பளவு கொண்ட இந்த தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பில் 197 பேர் வீதம் வாழ்கின்றனர்.
## மேற்கோள்கள்

பகுப்பு:அகமதுநகர் மாவட்டம்
மரு ஊமத்தை

**மரு ஊமத்தை** அல்லது **மருளூமத்தை** (*Xanthium strumarium, rough cocklebur, clotbur, common cocklebur, large cocklebur, woolgarie bur) என்பது [[சூரியகாந்திக் குடும்பம்|சூரியகாந்திக் குடும்பத்தைச்]] சேர்ந்த ஆண்டுத் தாவர இனமாகும். இது [[வட அமெரிக்கா|வட அமெரிக்காவில்]] தோன்றி உலகின் வேறு இடங்களுக்கு பரவி இருக்கலாம் எனப்படுகிறது.

== துணை இனங்கள் ==
இதில் பின்வரும் கிளையினங்கள் ஏற்றுக்கொள்ளப்படுகின்றன:

* *Xanthium strumarium* subsp. *brasilicum* <small>(Vell.) O.Bolòs & Vigo</small>
* *Xanthium strumarium* subsp. *strumarium*

== இனப்பெருக்க உயிரியல் ==
இதன் காய்கள் நீரில் மிதக்ககூடியதாக இருப்பதால், நீர் வழியாக எளிதில் பரவுகிறது. மேலும், இதன் காய்களில் உள்ள பற்று முட்கள் பாலூட்டிகளின் முடியில் சிக்கிக் கொண்டு அதன் மூலமும் வேறு இடங்களுக்கு பரவுவுகின்றன.

== நச்சு அல்லது மருத்துவ தாவர வேதியியல் ==
இந்த தாவரம் சில மருத்துவ குணங்களைக் கொண்டிருக்கலாம்  மேலும் இது [[தெற்கு ஆசியா|தெற்காசியாவில்]] பாரம்பரிய மருத்துவத்திலும் பாரம்பரிய சீன மருத்துவத்திலும் பயன்படுத்தப்படுகிறது . [[தெலுங்கு மொழி|தெலுங்கில்]] இந்த செடியை *மருள மாதங்கி* என்று அழைக்கின்றனர்.

இதில், முதிர்ந்த தாவரங்களின் பகுதிகளை குறைந்த அளவில் உட்கொள்ளலாம். இதன் விதைகளையும் நாற்றுகளையும் அதிக அளவில் உண்ணக்கூடாது. ஏனெனில் அவற்றில் மிகவும் நச்சுத்தன்மையுள்ள இரசாயனமான கார்பாக்சிட்ராக்டைலோசைட்டின் குறிப்பிடத்தக்க அளவில் உள்ளன. முதிர்ந்த தாவரத்தில் குறைந்தத அளவு நச்சுகள் உள்ளன.

* இந்த்த் தாவரங்களை சாப்பிட்ட பிறகு விலங்குகளும் இறந்துவிடுகின்றன.
* *காங் எர் ஜி வான்* (苍耳子丸) எனப்படும் காக்ல்பர் அடங்கிய பாரம்பரிய சீன மருந்தை உட்கொண்ட நோயாளிக்கு தசைப்பிடிப்பு ஏற்பட்டது.
* 2007 ஆம் ஆண்டு [[வங்காளதேசம்|வங்காளதேசத்தின்]], [[சில்ஹெட்]] மாவட்டத்தில் குறைந்தது 19 இறப்புகள் மற்றும் 76 பேருக்கு நோய் ஏற்பட இது காரணமாக இருந்தது. [[பருவப் பெயர்ச்சிக் காற்று|மழை]] [[வெள்ளம்|வெள்ளத்தின்]] போது பட்டினி கிடந்த மக்கள், வேறு தாவரங்கள் கிடைக்காததால் *, காக்ரா ஷக்* என்று அழைக்கப்படும் தாவரங்களை அதிக அளவில் சாப்பிட்டனர். இதன் அறிகுறிகளில் வாந்தியெடுத்தல் மற்றும் மன நிலை பிறழ்வு, அதைத் தொடர்ந்து சுயநினைவின்மை அடைதல் ஆகியவை அடங்கும்.

== பூர்வீக அமெரிக்கர்களால் பயன்படுத்தப்படுதல் ==
[[சூனி|சூனி மக்கள்]] பல நோக்கங்களுக்காக *கனடென்ஸ்'' வகை தாவரத்தை பயன்படுத்துகின்றனர். கற்றாழை சடங்கிற்கு முன் மெல்லப்பட்ட இதன் விதைகளை உடலில் தேய்க்கின்றனர். இதன் விதைகளின் கலவை காயங்களுக்கு பயன்படுத்தப்படுகிறது அல்லது கட்டிகளுக்கு ஒத்தடம் கொடுக்கப் பயன்படுகிறது. விதைகளும் அரைக்கப்பட்டு, சோள மாவுடன் கலந்து, வேகவைத்து ரொட்டி செய்யப்படுகிறது.  

## படக்காட்சியகம்

படிமம்:Xanthium strumarium 000.jpg|காய்
படிமம்:Xanthium strumarium 001.jpg|இலைகள்
படிமம்:Cocklebur Seedling West Texas 2003.jpg|நாற்று
படிமம்:Xanthium strumarium MHNT.BOT.2004.0.213.jpg|காய்ந்த காய்கள்


## குறிப்புகள்

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
சென்னை எழும்பூர்-மதுரை சந்திப்பு தேஜசு விரைவுவண்டி

22671/22672 **சென்னை எழும்பூர்-மதுரை சந்திப்பு தேஜசு விரைவுவண்டி** என்பது இந்தியாவின் இரண்டாவது அதிவேக தேஜசு விரைவுவண்டி ஆகும். இது மும்பை சிஎஸ்எம்டி-கர்மலி தேஜசு விரைவுவண்டிக்குப் பிறகு இந்திய ரயில்வேயால், தமிழ்நாட்டில்   இணைக்கும்  தொடருந்து ஆகும். இது தற்போது 22671/22672 என்ற வண்டி எண்களுடன் வாரத்தில் ஆறு நாட்கள் இயக்கப்படுகிறது.

## இரயில் பெட்டிகளின் வரிசை
22671/22672 சென்னை எழும்பூர்-மதுரை சந்திப்பு தேஜசு விரைவு வண்டியில் தற்போது முதவ் வகுப்பு குளிரூட்டப்பட்ட பெட்டி, 12 குளிரூட்டப்பட்ட உட்காரும் வசதிகளுடன் கூடிய பெட்டிகள் மற்றும் 2 முனை மின்னாக்கி பெட்டிகள் உள்ளன.

இந்தியாவில் உள்ள பெரும்பாலான ரயில் சேவைகளைப் போலவே, தேவையைப் பொறுத்து ரயில் பெட்டிகளின் எண்ணிக்கையினை இந்த தொடருந்திலும் மாற்றியமைக்கப்படலாம்.

## சேவை
22671/22672 சென்னை எழும்பூர்-மதுரை சந்திப்பு தேஜசு விரைவுவண்டி தற்போது வாரத்தில் 6 நாட்கள் (வியாழன் தவிர) சேவையில் உள்ளது. இதன் சேவை தூரம் 493 கி. மீ. ஆகும். இதனை 6 மணி 30 நிமிடங்களில் (76 கி. மீ. மணிக்குச் சராசரி வேகம்) கடக்கிறது. இதன் அதிகபட்ச வேகம் மணிக்கு 110 கி.மீ. ஆகும்.

## அட்டவணை

* 22671 தேஜசு விரைவுவண்டி (வியாழன் தவிர) சென்னை எழும்பூரில் இருந்து 06:00 இ. சீ.நே. (காலை 06:00),  09:55 இ. சீ. நே. (காலை 09:55), பின்னர்  11:03 இ. சீ. நே. (முற்பகல் 11:03) மணிக்கு சென்றடைகிறது). பின்னர் இதன் இலக்கான மதுரை சந்திப்பை 12:15 இ. சீ. நே. (பிற்பகல் 12:15) மணிக்கு அடைகிறது.
* 22672 தேஜாஸ் எக்ஸ்பிரஸ் புறப்படும் (வியாழன் தவிர) மதுரை சந்திப்பு 15:00 இ. சீ. நே.  (PM 03:00), பின்னர்  15:45 இ. சீ. நே.  (மாலை 03:45), பின்னர்  17:00 இ. சீ. நே. (மாலை 05:00 மணி) மற்றும் அதன் இலக்கான சென்னை எழும்பூரை 21:15 இ. சீ. நே. (பிஎம் 09:15) மணிக்கு அடைகிறது.

## வழித்தடம் & நிறுத்தங்கள்

இந்த தொடருந்து நின்று செல்லும்நிறுத்தங்கள்:

* ***'
* 
* 
* ***'

## குறிப்புகள்

## மேற்கோள்கள்

பகுப்பு:சென்னை போக்குவரத்து
பகுப்பு:தமிழகத்தில் தொடருந்து போக்குவரத்து
கிரேக்க வீரயுகம்

**கிரேக்க வீர யுகம்** (*Greek Heroic Age*) என்பது கிரேக்கத் தொன்மங்களில், கிரேக்கர்கள் தெசலிக்கு வருவதற்கும் திராயில் இருந்து கிரேக்கம் திரும்புவதற்கும் இடைப்பட்டக் காலமாகும்.  இது மனிதனின் ஐந்து யுகங்களில் ஒன்றாக  எசியோடால் வரையறுக்கப்பட்டது.  இதன் காலம் தோராயமாக ஆறு தலைமுறைகள்; இந்தக் காலத்தில் குறிக்கப்படும் மாவீரர்கள் தெய்வீகமானவர்களாக இல்லாவிட்டாலும், மனிதனுக்கும் அப்பாற்பட்டவர்கள் மற்றும் ஓமரின் இலக்கியத்தில் கொண்டாடப்பட்டார்கள். 

இந்தக் காலகட்டமானது தோராயமாக கி.மு. 1100 முதல் கி.மு. 1300 வரையிலான 200 ஆண்டுகளாக இருக்கலாம் என கருதப்படுகிறது. இக்காலகட்டத்தில் நடந்த நிகழ்வுகள்தான் பண்டைய கிரேக்க நாடோடிப் பாடல்களின் பொருளாக இருந்தன. இக்காலத்தில் வாழ்ந்த எல்லாரோலும் மதிக்கப்பட்ட மாவீரர்களைப் புகழ்ந்து கிரேக்கத்தில் சுற்றிவந்த பாடகர்கள் (தமிழக பாணர் போல) பாடினர். இவை பல தலைமுறையாக வாழ்மொழி இலக்கியமாக பாடப்பட்டு வந்தன. அதனால் காலவோட்டத்தில் சில மாற்றங்களையும் அடைந்தன. பின்னர் இவை எழுத்து வடிவம் பெற்றன. இவற்றை கோவையாக தொகுத்து ஓமர் இலியட், ஒடிசி என்னும் காவியங்களைப் படைத்தார்.
  
அர்கோனாடிக் பயணம் மற்றும் திரோஜன் போர் போன்ற நிகழ்வுகளின் அடிப்படையில் கிரேக்க மாவீரர்களை தோராயமான காலவரிசையில் வரிசைப்படுத்த இயலும்.

## துவக்ககால மாவீரர்கள்
துவக்ககால கிரேக்க மாவீரர்கள் பலர் கடவுள்களிடமிருந்து வந்தவர்கள் மற்றும் பல்வேறு நகர-அரசுகளின் உருவாக்கக் கதைகளின் மாந்தர்களாக இருந்தனர். பிற்கால நாயகர்களின் மூதாதையர்களாகவும் இருந்தனர்.  போசைடானின் பேரனான ஃபீனீசிய இளவரசர் காட்மஸ், முதல் கிரேக்க மாவீரன் மற்றும் தீப்ஸ் நகரின் நிறுவனர் ஆவார். 

பெர்சியஸ், அவரது கொள்ளுப் பேரன்  ஹெராக்கிள்ஸ்  பலகாலத்துக்கு முன்பே தனது வீரசாகசங்களுக்கு பிரபலமானவர். இவர் சியுசின் மகன். பெர்ஸ் மெடூசாவின் தலையைத் துண்டித்து, ஆந்த்ரோமெடாவை கடல் அசுரன் செட்டஸிடமிருந்து காப்பாற்றினார், மேலும் மைசீனாவின் புகழ்பெற்ற நிறுவனர் ஆவார்.

ஏகஸ் ஜீயஸின் மகனும் ஆவார். பெல்லெரோஃபோன் ஓர்சிஸ் என்ற தேவகன்னியிலிருந்து  வந்தவர் . பெலோபொன்னீஸில் உள்ள பீசாவின் அரசர் ஓனோமஸ் எரேசின் மகன்.

## குறிப்புகள்

பகுப்பு:கிரேக்கத் தொன்மவியல்
அக்கீயர் (பழங்குடியினர்)

**அக்கீயர்** (*Achaeans (; , Akhaioi*) என்பவர்கள் மரபார்ந்த கிரேக்கத்தின் நான்கு முக்கிய பழங்குடியினரில் (மற்றவர்கள் ஏயோலியன்கள், அயோனியர்கள், டோரியன்களுடன்) ஒரு இனத்தவராவர்.  எசியோடு சீரமைத்த அடித்தளத் தொன்மக் கதையின்படி, இவர்களின் பெயர் அச்சேயன் பழங்குடியினரின் தொன்மவியல் நிறுவனரான அச்செயஸிலிருந்து வந்தது. அவர் குசுதசின் மகன்களில் ஒருவராகவும், அயோனியன் பழங்குடியினரின் நிறுவனர் அயோனின் சகோதரராகவும் கருதப்படுகிறார். குசுதஸின் கிரேக்க ( ஹெலனிக் ) தேசத்தின் தொன்மவியல் குடி முதல்வரான ஹெல்லனின் மகன் ஆவார்.

வரலாற்று ரீதியாக, அச்சேயன் பழங்குடியினர் கிரேக்கத்தின் வடபகுதியில் உள்ள தெஸ்சாலி (Theassaiy) பகுதியில் இருந்து தென்பகுதியில் உள்ள பெலோபொன்னீசில் உள்ள அச்சேயா பகுதிக்கு குடியேறி வசித்து வந்தனர். இவர்கள் பொதுவாக கிரேக்கர்கள் என்றே அழைக்கப்படனர். ஆனால் இவர்கள் கிரேக்கர்களில் ஒரு பிரிவினராக அக்கீயர்களாவர். இவர்கள் பெலோபொன்னீசில் குடியேறுவதற்கு முன்பே அப்பகுதியில் பெலான்சியர் என்னும் பூர்வ குடியினர் இனத்தவர் வாழ்ந்துவந்தனர். என்றாலும் அக்கீயர் வந்து குடியேறிய பகுதி (பின்னர் கிரேக்கம் முழுவதும்) அக்கீயா என்று சிலகாலம் வரை அழைக்கப்பட்டது. இவர்கள் கிமு 710 இல் கிரோட்டன் (Κρότων) நகரத்தை நிறுவிய தெற்கு இத்தாலியின் கிரேக்க குடியேற்றத்தில் அச்சேயர்கள் தீவிர பங்கு வகித்தனர். பித்தகோரியன் பள்ளி நிறுவப்பட்ட இடமாக இந்த நகரம் பிற்காலத்தில் புகழ் பெற்றதாக ஆனது.  மற்ற பெரிய பழங்குடியினரைப் போலல்லாமல் (அயோனியர்கள், டோரியன்கள் மற்றும் ஏயோலியன்கள்), மரபார்ந்த காலத்தில் அச்சேயர்கள் ஒரு தனி பேச்சுவழக்கை கொண்டிருக்கவில்லை இல்லை, அதற்கு பதிலாக டோரிக் கிரேக்க பேச்சுவழக்கைக் கொண்டிருந்தனர்.

## குறிப்புகள்

பகுப்பு:பண்டைய கிரேக்கப் பழங்குடியினர்
மனக்கணக்கு (திரைப்படம்)

**மனக்கணக்கு** (*Manakanakku*) 1986 ஆம் ஆண்டு வெளிவந்த இந்தியத் தமிழ்  நாடகத் திரைப்படமாகும். ஆர். சி. சக்தி  இயக்கிய இப்படத்தில் விஜயகாந்த், சரத் பாபு, ராஜேஷ், அம்பிகா மற்றும் ராதா ஆகியோர் முக்கிய வேடங்களில் நடித்தனர். கமல்ஹாசன் விருந்தினராக நடித்தார். இப்படம்  அம்பிகாவும், ராதாவும் சொந்தக் குரலில் பேசி நடித்த ஒரே திரைப்படமாகும். இப்படம் கமல்ஹாசனும், விஜயகாந்தும் இணைந்து நடித்த ஒரே திரைப்படமும் ஆகும்.

## நடிகர்கள்
* விஜயகாந்த் ராமன்
* ராதா லட்சுமி 
* ராஜேஷ் - பாண்டியன்
* சரத் பாபு- லட்சுமியின் கணவர் 
* மாலாஸ்ரீ- நடிகை
* அம்பிகா - கல்யாணி
* எம். எல். ஏ தங்கராஜ்
* 'ராக்கெட்' ராமநாதன் 
* கமல்ஹாசன்- திரைப்பட இயக்குநர் (விருந்தினர் தோற்றம்)

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார்.

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ராதா நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
விக்டோரியா அருங்காட்சியகம்

**விக்டோரியா அருங்காட்சியகம்** (*Victoria Museum*) பாக்கித்தான் நாட்டின் கராச்சியில் உள்ளது. இப்போது  கராச்சி உச்ச நீதிமன்றப் பதிவகம் என்ற பெயரால் அழைக்கப்படுகிறது. விக்டோரியா மற்றும் எல்பர்ட்டு அருங்காட்சியகம் என்ற பெயரில்  முதலில் நிறுவப்பட்டது.  கராச்சியில் அமைந்துள்ள இக்கட்டிடத்தில் பாக்கித்தானின் உச்ச நீதிமன்ற கராச்சி பதிவகக்  கிளை இயங்குகிறது. 
## வரலாறு
இந்த கட்டிடம் முதலில் ஆங்கிலேயர் ஆட்சியின் போது கட்டப்பட்டது. இது விக்டோரியா மகாராணியின் ஆட்சிக் காலத்தில் 1887 ஆம் ஆண்டு கன்னாட் பிரபுவால் ஒரு அருங்காட்சியகமாகத் தொடங்கப்பட்டு விக்டோரியா மற்றும் எல்பர்ட்டு அருங்காட்சியகம் என்ற பெயரால்  அழைக்கப்பட்டது. 
1948 ஆம் ஆண்டு பாக்கித்தான் நாட்டை நிறுவியவரான முகமது அலி ஜின்னா பாக்கித்தான் மாநில வங்கிக்கான அடிக்கல்லை நாட்டினார்.  

1892 ஆம் ஆண்டு மே மாதம் 21 ஆம் தேதியன்று இது முழு அருங்காட்சியகமாக மாற்றப்பட்டு விக்டோரியா அருங்காட்சியகம் என்று பெயரிடப்பட்டது.  பதப்படுத்தப்பட்ட விலங்குகள், மொகஞ்சதாரோவின் கலைப்பொருட்கள், இந்தியா  மற்றும் வெளிநாடுகளில் உள்ள மக்களின் சிலைகள், உருவப்படங்கள், ஓவியங்கள் மற்றும் உலகம் முழுவதிலும் உள்ள பிரபலமானவர்களின் படங்கள் ஆகியவை அங்கு இருந்தன. 

1957 ஆம் ஆண்டு அக்டோபர் மாதம் இக் கட்டிடத்தில் கராச்சியில் உச்ச நீதிமன்றத்தின்  பதிவகம் நிறுவப்பட்டது. 

## மேற்கோள்கள்

பகுப்பு:பாக்கித்தான்
பகுப்பு:கராச்சியில் உள்ள கட்டிடங்கள்
பகுப்பு:பாக்கித்தானிலுள்ள அருங்காட்சியகங்கள்
பகுப்பு:பாக்கித்தானிலுள்ள கட்டிடங்கள்
பிரோன்

**பிரோன்கள்** (*Pyrones*) எனப்படுபவை பல்லினவளைய வேதிச்சேர்மங்களின் ஒரு வகையாகும். இவை பிரனோன்கள் என்றும் அழைக்கப்படுகின்றன. இவ்வகைச் சேர்மங்களில் ஒரு நிறைவுறாத ஆறு உறுப்பு வளையத்தில் ஓர் ஆக்சிசன் அணுவும் ஒரு கீட்டோன் வேதி வினைக்குழுவும் இடம்பெற்றிருக்கும்.  2-பிரோன், 4-பிரோன் என இரண்டு மாற்றியன் சேர்மங்களும் காணப்படுகின்றன. 2-பிரோன் α-பிரோன் என்ற பெயராலும் அழைக்கப்படுகிறது. குமாரின் வளையச் சேர்மத் திட்டத்தில் இயற்கையாகவே ஒரு பகுதியாக இது இடம்பெற்றிருக்கும். 4-பிரோன் மாற்றியம் γ-பிரோன் என்ற பெயராலும் அழைக்கப்படுகிறது. குரோமோன், மால்டோல் மற்றும் கோச்சிக் அமிலம் போன்ற சில வேதிப்பொருட்களில் இது காணப்படுகிறது. 
## மேற்கோள்கள்

பகுப்பு:பிரோன்கள்
பகுப்பு:பல்லின வளையச் சேர்மங்கள்
காசி விஸ்வநாத் விரைவுவண்டி

**காசி விஸ்வநாத் விரைவுவண்டி** (**Kashi Vishwanath Express**) இந்திய இரயில்வேயால் புது தில்லி முதல் காசி வரை இயக்கப்படும் விரைவு வண்டியாகும். இது புது தில்லி இரயில் நிலையத்திலிருந்து நாள்தோறும் காசி வரை பிரதாப்கர், அமேதி, ரேபரேலி, லக்னோ, ஹர்தோய், பரேலி, மொராதாபாத்,  அம்ரோகா  மற்றும் காசியாபாத் வழியாக 794 கிலோ மீட்டர் தொலைவிற்கு கடந்து செல்கிறது. இந்த விரைவு இரயில் வண்டியில் குளிர்சாதன பொருத்தப்பட்ட முதல் வகுப்பு, இரண்டடுக்கு, மூன்றடுக்கு பெட்டிகளும், சாதாரண மூன்றடுக்கு தூங்கும் வசதி மற்றும் பொதுப்பெட்டிகளுடன் உணவுப் பெட்டியும் இணைக்கப்பட்டுள்ளது.

## நேர அட்டவனை
**புறப்படும் இடம்**: புது தில்லி தொடருந்து நிலையம்: நேரம்: காலை 11:35 மணி

## இதனையும் காண்க
* பனாரஸ் தொடருந்து நிலையம்
* வாரணாசி சந்திப்பு தொடருந்து நிலையம்

## மேற்கோள்கள்

பகுப்பு:இந்திய விரைவுவண்டிகள்
ஐவிரல் கோவை

**ஐவிரல் கோவை, ஐவிறலி** அல்லது **ஐவேலி** (*Diplocyclos palmatus*) என்பது குக்குர்பிடேசி குடும்பத்தூச் சேர்ந்த ஒரு  கொடியாகும். இதன் விதை இலிங்கத்தை ஒத்ததாக உள்ளதால் மராத்தியில் சிவலிங்கி என்று அழைக்கப்படுகிறது.

## பரவல்
இத்தாவரமானது மழைக்காடுகள் மற்றும் வறண்ட மழைக்காடுகள் ( வெப்பமண்டல மற்றும் துணை வெப்பமண்டல உலர்ந்த அகன்ற இலைக் காடுகள் ) வாழ்விடமாக கொண்டுள்ளது. இது உலகளாவில் மானிடர்களினால் பரவியுள்ளது. இத்தாவரம் மருத்துவ குணம் கொண்டதாக உள்ளது. இந்தக் கொடியானது புதர்காடுகளிலும், மழைக் காடுகளிலும், தாழ்நிலம், மேட்டு நிலப் பகுதிகளிலும் வளரும்.

## குறிப்புகள்

## வெளி இணைப்புகள்

பகுப்பு:பப்புவா நியூ கினித் தாவரங்கள்
பகுப்பு:கொடிகள்
பகுப்பு:தமிழ்நாட்டின் தாவரங்கள்
பனாரஸ் தொடருந்து நிலையம்

**பனாரஸ் தொடருந்து நிலையம்** (**Banaras railway station** (station code: **BSBS**), இதன் பழைய பெயர் **மாண்டுவாடி தொடருந்து நிலையம்** ஆகும்.இது  வாரணாசிக்கு தெற்கே 3 கிலோ மீட்டர் தொலைவில் மாண்டுவாடியில் உள்ளது.  வாரணாசி சந்திப்பு தொடருந்து நிலையத்தில் நெரிசலை கட்டுப்படுத்தும் விதமாக பனாராஸ் தொடருந்து நிலையம் விரிவுபடுத்தப்பட்டுள்ளது. பனாரஸ் தொடருந்து நிலையம் 8 நடைமேடைகளுடன் கூடியது.

பனாரஸ் தொடருந்து நிலையம் மும்பை, முசாபர்பூர், புது தில்லி, கோரக்பூர், லக்னோ, கான்பூர், அலகாபாத், இராமேஸ்வரம், பாட்னா, சம்பல்பூர், ராஞ்சி, தர்பங்கா, புனே, ஹவுரா, பல்லியா மற்றும் அகமதாபாத் நகரங்களை இருப்புப்பாதை மூலம் இணைக்கிறது.

## பனாரசு தொடருந்து நிலையத்திலிருந்து புறப்படும் விரைவுவண்டிகள்

## இதனையும் காண்க
*வாரணாசி சந்திப்பு தொடருந்து நிலையம்
*வாரணாசி நகரத் தொடருந்து நிலையம் 
*காசி தொடருந்து நிலையம்
* முகல்சராய் பண்டிட் தீனதயாள் உபாத்தியாயா சந்திப்பு தொடருந்து நிலையம்
* காசி விஸ்வநாத் எக்ஸ்பிரஸ்

## மேற்கோள்கள்

## வெள் இணைப்புகள்
* List of All Trains at Banaras Railway Station

பகுப்பு:உத்தரப் பிரதேசத் தொடருந்து நிலையங்கள்
பகுப்பு:வாரணாசி மாவட்டம்
பகுப்பு:வாரணாசி
கோலா பிலா மாவட்டம்

**கோலா பிலா மாவட்டம்** என்பது (மலாய்: *Daerah Kuala Pilah*; ஆங்கிலம்: *Kuala Pilah District*; சீனம்: 瓜拉庇劳县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். கோலா பிலா மாவட்டத்தின் தலைநகரம் கோலா பிலா நகரம் ஆகும். கோலா பிலா நகரம் ஒரு பழைய பள்ளத்தாக்கு நகரமாகும்.

இப்போதைய சிரம்பான் நகரம் நெகிரி செம்பிலான் மாநிலத்தின் தலைநகராக மாறுவதற்கு முன்னர், கோலா பிலா நகரம் தான் தலைநகரமாக இருந்தது.

கோலா பிலா மாவட்டம், சிரம்பான் மாநகருக்கு கிழக்கே 30 கி.மீ. தொலைவில் அமைந்து உள்ளது. நெகிரி செம்பிலானின் சுல்தான் யாம் துவான் பெசார் அவர்களின் அதிகாரப்பூர்வ இல்லமான ஸ்ரீ மெனாந்தியும் இந்த மாவட்டத்தில் தான் உள்ளது. நெகிரி செம்பிலான் மாநிலத்தின் அரசரைச் சுல்தான் என்று அழைப்பது இல்லை. யாம் துவான் பெசார் *(Yamtuan Besar;)* என்று அழைக்கப் படுகிறார்.

### கோலா பிலா மாவட்டத்தில் உள்ள முக்கிம்கள்
கோலா பிலா மாவட்டம், கோலா பிலா உள்ளூராட்சி மன்றத்தால் நிர்வாகம் செய்யப் படுகிறது. கோலா பிலா மாவட்டம் 11 முக்கிம்களாக பிரிக்கப்பட்டு உள்ளது.
# அம்பாங் திங்கி *(Ampang Tinggi)*
# ஜொகூல் *(Johol)*
# சுவாசே *(Juasseh)*
# கெப்பிஸ் *(Kepis)*
# லங்காப் *(Langkap)*
# பாரிட் திங்கி *(Parit Tinggi)*
# பிலா (தலைநகரம்) *(Pilah)*
# ஸ்ரீ மெனாந்தி *(Seri Menanti)*
# உலு செம்போல் *(Ulu Jempol)*
# தெராச்சி *(Terachi)*
# உலு மூவார் *(Ulu Muar)*

## தேர்தல் முடிவுகள்
### மலேசிய மக்களவை

மலேசிய மக்களவையில் (டேவான் ராக்யாட்) கோலா பிலா மாவட்டத்தின் மக்களவைத் தொகுதி. 2018-ஆம் ஆண்டு பொதுத் தேர்தல் முடிவுகள்.

* **[[மலேசியப் பொதுத் தேர்தல், 2018]]**

### மாநிலச் சட்டமன்றம்

நெகிரி செம்பிலான் மாநிலச் சட்டமன்றத்தில் கோலா பிலா மாவட்டத்தின் பிரதிநிதிகள்; 2018-ஆம் ஆண்டு; மலேசிய தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.

* **[[மலேசியப் பொதுத் தேர்தல், 2018]]**

## நெகிரி செம்பிலான் மாநிலத்தில் உள்ள மாவட்டங்கள்
* **[[செலுபு மாவட்டம்]]** 
* **[[செம்போல் மாவட்டம்]]** 
* **கோலா பிலா மாவட்டம்**
* **[[போர்டிக்சன் மாவட்டம்]]**
* **[[ரெம்பாவ் மாவட்டம்]]**
* **[[சிரம்பான் மாவட்டம்]]**
* **[[தம்பின் மாவட்டம்]]**

## கோலா பிலா மாவட்டத்தில் உள்ள தமிழ்ப்பள்ளிகள்

நெகிரி செம்பிலான்; கோலா பிலா மாவட்டத்தில் *(Kuala Pilah District)* 2 தமிழ்ப்பள்ளிகள் உள்ளன. 170 மாணவர்கள் பயில்கிறார்கள். 23 ஆசிரியர்கள் பணியாற்றுகிறார்கள்.

## காட்சியகம்

File:Istana Besar Seri Menanti.jpg|கோலா பிலா ஸ்ரீ மெனாந்தி அரண்மனை
File:Kuala Pilah, Negeri Sembilan, Malaysia, Mar 2009.jpg|கோலா பிலா நகரம்
File:BANGUNAN PENTADBIRAN.jpg|கோலா பிலா நகராண்மைக் கழகம்
File:Masjid Pilah.jpg|கோலா பிலா பள்ளிவாசல்


## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்
பகுப்பு:நெகிரி செம்பிலான் மாவட்டங்கள்‎
இரசபாலி

**இரசபாலி** (*Rasabali*)(ஒடியா: ରସାବଳୀ, சர்வதேச சமசுகிருத ரோமனாக்க அரிச்சுவடி: rasābaḷi) என்பது இந்தியாவின் ஒடிசா மாநில இனிப்பு உணவாகும். கேந்திரபார பலராமனுக்கு பிரசாதமாக வழங்கப்படுகிறது. இது பலராமன் கோயிலில் பிரசாதமாக வழங்கப்படுகிறது. இது பூரி ஜெகன்நாதர் கோவிலின் வழங்கப்படும் பிரசாதங்களில் ஒன்றாகும்.

இது கெட்டியான, வறுத்து, இனிப்பான பாலில் (ரப்ரி) ஊறவைக்கப்படும் தட்டையான *செனா* (பாலாடை கட்டி) ஆகும். கெட்டியான பாலில் பொதுவாக ஏலக்காய்த் தூள் சேர்க்கப்பட்டுத் தயாரிக்கப்படுகிறது.

## மேலும் பார்க்கவும்
* இரசகுல்லா

## மேற்கோள்கள்

பகுப்பு:ஒடியா உணவுகள்
பகுப்பு:இந்திய இனிப்பு உணவுகள்
வாரணாசி நகரத் தொடருந்து நிலையம்

**வாராணசி நகரத் தொடருந்து நிலையம்** (*Varanasi City railway station*) வாராணசியில் உள்ள தொடருந்து நிலையங்களில் ஒன்றாகும்.  இது வாராணசி சந்திப்பு தொடருந்து நிலையத்திலிருந்து வடகிழக்கில் 4 கி.மீ. தொலைவிலும் பனாரசு இந்து பல்கலைக்கழகத்தின் வடகிழக்கில் 10 கி.மீ. தொலைவிலும் லால் பகதூர் சாஸ்திரி பன்னாட்டு விமான நிலையத்தின் தென்கிழக்கே 23 கி.மீ. தொலைவில் அமைந்துள்ளது. வாராணசி சந்திப்பு தொடருந்து நிலையத்தில் பயணிப் போக்குவரத்து அதிகமாக இருப்பதால் கூடுதலாக இந்த முனையம் செயல்படுகிறது.

## பயணிகள் வசதிகள்
வாராணசி நகரத் தொடருந்து நிலையத்தில், ஐந்து நடைமேடைகள் உள்ளன, கூடுதலாக 8 நடைமேடைகளுக்கான வசதிகள் உள்ளன. நிலையத்திற்கு ஒரு நுழைவாயில் உள்ளது. வாராணசி சந்திப்பில் மக்கள் கூட்டம் அதிகமாக இருப்பதால், மாண்டுவாடி ரயில் நிலையத்தையும், வாராணசி நகர ரயில் நிலையத்தையும் கூடுதல் நிலையங்களாக மேம்படுத்த இரயில்வே அமைச்சகம் முடிவு செய்துள்ளது. இப்போது, வாராணசி நகரம் வடகிழக்கு தொடருந்து மண்டலத்தின் (வாராணசி நகரப் பிரிவு) தலைமை நிலையமாகும். முன்னதாக வாராணசி சந்திப்பு வடகிழக்கு ரயில்வேயின் தலைமையகமாக இருந்தது. பின்னர் வடகிழக்கு ரயில்வே இந்த தலைமையகத்தை மாற்றியது. வாராணசி சந்திப்பு வடக்கு தொடருந்து மண்டலத்தின் கீழ் வருவதால், இலக்னோ சார்பாக் கோட்டத்திற்கு உட்பட்டது. இந்த நிலையம் காஜிபூர், மாவ், தர்பங்கா, சாப்ரா, மும்பை, இலக்னோ, கோரக்பூர், கான்பூர் போன்ற நகரங்களுடன் நன்கு இணைக்கப்பட்டுள்ளது.

## வாராணசி நகரத்திலிருந்து புறப்படும் தொடருந்து வண்டிகள்

## பயணிகள் ரயில்கள் வாராணசி நகரத்திலிருந்து

## மேலும் பார்க்கவும்
* வாரணாசி சந்திப்பு ரயில் நிலையம்
* முகல்சராய் சந்திப்பு ரயில் நிலையம்

## மேற்கோள்கள்

பகுப்பு:வாரணாசி
பகுப்பு:உத்தரப் பிரதேசத் தொடருந்து நிலையங்கள்
பகுப்பு:வாரணாசி மாவட்டம்
துப்லி விரிகுடா

thumb| ராசு சனத் மாங்குரோவ் காடு
**துப்லி விரிகுடா**  (**Tubli Bay)**  பகுரைன் நாட்டுக்கு  கிழக்கில், பகுரைன்  தீவுக்கும் சிட்ரா தீவுக்கும் இடையில் உள்ள ஒரு விரிகுடா ஆகும். பகுரைன் வளைகுடா என்றும் இது அழைக்கப்படுகிறது. மனாமா தீபகற்பத்திற்கு நேர் தெற்கே நீர்நிலை உள்ளது. நபி சலே தீவு இவ்விரிகுடாவில் உள்ளது.

இவ்விரிகுடா பகுதி வளமான கடல் வாழ் உயிரினங்கள், பறவைகள் மற்றும் அதன் எல்லையைச் சுற்றியுள்ள சதுப்புநிலக் காடுகளுக்கு பெயர் பெற்றதாகும். . பண்ணைகள் வழியாக விரிகுடாவிற்குள் சென்ற பிறகு நன்னீர் ஊற்றுகளின் நீரோட்டத்தில் சதுப்புநிலங்கள் செழித்து வளர்கின்றன. இறால் மற்றும் மீன்களின் முக்கிய இனப்பெருக்கம் இங்கு நிகழ்கிறது. பல புலம்பெயர்ந்த பறவை இனங்களுக்கு இது ஒரு தங்குமிடமாகும்.

இன்று துப்லி விரிகுடா சட்டவிரோத நில மீட்பு, சுற்றுச்சூழல் மாசுபாடு மற்றும் நீரூற்றுகளில் இருந்து நன்னீர் விநியோகம் குறைந்து இடருக்கு உள்ளாகி வருகிறது. 1960 ஆம் ஆண்டு காலப்பகுதியில் நிலப்பரப்பின் அளவு 25 சதுர கிலோமீட்டரில் இருந்து இப்போது வெறும் 11 சதுர கிலோமீட்டர்களாக குறைது விட்டது..  கடற்கரையின் பெரும்பகுதியில் இருந்த சதுப்புநிலங்கள் ராசு சனத் மற்றும் ராசு துப்லி பகுதிகளில் ஒரு சில சிறிய திட்டுகளாக குறைக்கப்பட்டுள்ளன.

1997 ஆம் ஆண்டில், துப்லி விரிகுடா பன்னாட்டு முக்கியத்துவம் வாய்ந்த ராம்சார் ஈரநிலங்களின் பட்டியலில் சேர்க்கப்பட்டது. 

## மேற்கோள்கள்


## புற இணைப்புகள்

* பகுரைனில் பாதுகாப்பு 
* துப்லி விரிகுடா 'ஒரு தொலைந்து போன பாரம்பரியம்', Gulf Daily News, 25 மார்ச் 2007
* பாலத் திட்டம் 'புளோ டு டூப்லி பே', வளைகுடா டெய்லி நியூசு, 14 ஏப்ரல் 2008
* துப்லி விரிகுடா 2010 (வீடியோ அறிக்கை)

பகுப்பு:பகுரைன்
பகுப்பு:பகுரைனின் புவியியல்
ஒபிலிநாய்கன் பட்டி

**ஒபிலிநாய்க்கன் பட்டி** (*Obilinaickanpatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது வீராச்சிகுப்பம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், ஊத்தங்கரையில் இருந்து 7 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 52, மொத்த மக்கள் தொகைகள் 186, இதில் 107 ஆண்களும்,  79 பெண்களும் அடங்குவர்.

## மேற்கோள்கள்
 

பகுப்பு:கிருஷ்ணகிரி மாவட்டத்திலுள்ள கிராமங்கள்
ஓட்டபட்டி

**ஒட்டப்பட்டி** (*Oddapatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது நாரலப்பள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 8 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 100, மொத்த மக்கள் தொகை 397, இதில் 214 ஆண்களும்,  183 பெண்களும் அடங்குவர்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
விவாக பஞ்சமி

**விவாக பஞ்சமி** (*Vivaha Panchami*) என்பது இராமன், சீதை ஆகிய இருவரின் திருமணத்தை கொண்டாடும் ஒரு இந்து பண்டிகை ஆகும். இது மைதிலி நாட்காட்டியின்படி அக்ரகாயன மாதத்தில் (நவம்பர்-திசம்பர்) சுக்ல பட்சத்தின் ஐந்தாவது நாளிலும், இந்து நாட்காட்டியில் மார்கழி மாதத்திலும் கொண்டாடப்படுகிறது. இந்த நாள் இந்தியாவிலும், நேபாளத்தின் மிதிலைப் பிரதேசத்திலும் உள்ள இராமனுடன் தொடர்புடைய கோவில்களிலும், புனித இடங்களிலும் "விவாக உத்சவம்" எனக் கொண்டாடப்படுகிறது.

## அனுசரிப்புகள்
நேபாளத்தில் உள்ள ஜனக்பூரில் இந்த நாள் மிகவும் முக்கியத்துவம் வாய்ந்தது. அங்கு ஆயிரக்கணக்கான யாத்ரீகர்கள் இந்தியாவிலிருந்தும் நாட்டின் பிற பகுதிகளிலிருந்தும் வருகிறார்கள். ஏனெனில் சீதை இராமனை (அயோத்தியின் இளவரசர்) திருமணம் செய்து கொண்டார் என்று நம்பப்படுகிறது.

## பண்டிகை தேதிகள்
# 2010: டிசம்பர் 10
# 2014: நவம்பர் 27
# 2015: டிசம்பர் 16(புதன்)
# 2018: டிசம்பர் 13 
## இவற்றையும் பார்க்கவும்

* இராம நவமி
* இந்து சமய விழாக்களின் பட்டியல்

## சான்றுகள்

பகுப்பு:திசம்பர் சிறப்பு நாட்கள்
பகுப்பு:நவம்பர் சிறப்பு நாட்கள்
பகுப்பு:வைணவ சமயம்
பகுப்பு:இந்து சமய விழாக்கள்
காசி தொடருந்து நிலையம்

**காசி தொடருந்து நிலையம்** (**Kashi railway station**) வாரணாசி சந்திப்பு தொடருந்து நிலையத்திற்கு கிழக்கே 6 கிலோ மீட்டர் தொலைவிலும், முகல்சராய் பண்டிட் தீனதயாள் உபாத்தியாயா சந்திப்பு தொடருந்து நிலையத்திற்கு வடமேற்கில் 11 கிலோ மீட்டர் தொலைவிலும்,  லால் பகதூர் சாஸ்திரி பன்னாட்டு வானூர்தி நிலையத்திற்கு தென்கிழக்கே 26 கிலோ மீட்டர் தொலைவிலும், வாரணாசி நகரத்திற்கு கிழக்கே 3 கிலோ மீட்டர் தொலைவிலும் உள்ளது.

காசி தொடருந்து நிலையம் வழியாக  ஜம்மு, கொல்கத்தா, அகமதாபாத், பாட்னா, மும்பை, அசன்சோல், தன்பாத், புது தில்லி, புரி, அமிர்தசரஸ், ராஞ்சி, சம்பல்பூர், பைசாபாத், அயோத்தி போன்ற  நகரகளுக்கு தொடருந்துகள் நின்று செல்கிறது.

## இதனையும் காண்க
* வாரணாசி சந்திப்பு தொடருந்து நிலையம்
* பனாரஸ் தொடருந்து நிலையம்
* முகல்சராய் பண்டிட் தீனதயாள் உபாத்தியாயா சந்திப்பு தொடருந்து நிலையம்

## மேற்கோள்கள்

பகுப்பு:உத்தரப் பிரதேசத் தொடருந்து நிலையங்கள்
பகுப்பு:வாரணாசி மாவட்டம்
பகுப்பு:வாரணாசி
கலோனாசு

***கலோனாசு*** (*Caloenas*) என்பது புறாப் பேரினமாகும் . நிக்கோபார் புறா (*சி. நிகோபரிகா* ) இன்றைக்கு வாழும் சிற்றினம் ஆகும்.

ஒன்று அல்லது இரண்டு அழிந்துபோன இனங்கள் அறியப்படுகின்றன: கனகா புறா என்பது நியூ கலிடோனியா மற்றும் தொங்காவில் காணப்பட்ட சிற்றினமாகும் இது துணை புதை படிவ எச்சங்களால் மட்டுமே அறியப்படுகிறது. இது ஆரம்பக்கால குடியேற்றக்காரர்களால் வேட்டையாடப்பட்டதால் அழிந்திருக்கலாம். புள்ளி பச்சைப் புறா என்பது அழிந்துபோன மற்றொரு புறா. இதன் கழுத்து இறகுகள் ஒப்புமை காரணமாக நிக்கோபார் புறாவுடன் சிறிது ஒற்றுமையைக் கொண்டுள்ளது. பறவையியலாளர்கள் இதை இந்த பேரினத்தில் வைத்திருந்த போதிலும், இதில் ஒருமனதாக உடன்பாடு இல்லை. இன்று உயிரோடிருக்கும் சிற்றினம் ஒன்று லிவர்பூல் அருங்காட்சியகத்தில் உள்ளது.

## வகைப்பாட்டியல்
1840ஆம் ஆண்டில் இங்கிலாந்து விலங்கியல் வல்லுநர் ஜார்ஜ் ராபர்ட் கிரே என்பவரால் *கலோனாசு* பேரினம் அறிமுகப்படுத்தப்பட்டது. இதன் மூலம் நிக்கோபார் புறா இதில் வைக்கப்பட்டது. இதன் பேரினப் பெயர் பண்டைய கிரேக்க *காலோசு* அதாவது "அழகானது" மற்றும் "புறா" என்று பொருள்படும் *ஒய்னாசு* என்ற சொல்லினால் இடப்பட்டது.

இந்தப் பேரினத்தில் இரண்டு சிற்றினங்களைக் கொண்டுள்ளது:

* நிக்கோபார் புறா (*கலோனாசு நிகோபரிகா*)
* † புள்ளி பச்சை புறா (*கலோனாசு மகுலாட்டா*)

2,500 ஆண்டுகளுக்கு முன்பு அழிந்துவிட்ட ஒரு சிற்றினம் சில நேரங்களில் இந்தப் பேரினத்தில் சேர்க்கப்பட்டுகிறது.

* † கனக புறா (*கலோனாசு கனகோரம்*) பலுட் & ஓல்சன், 1989

## மேற்கோள்கள்

* 

பகுப்பு:பறவைப் பேரினங்கள்
ஈரெத்தில் செலீனைடு

**ஈரெத்தில் செலீனைடு** (*Diethyl selenide*) C4H10Se என்ற மூலக்கூற்று வாய்ப்பாட்டால் விவரிக்கப்படும் கரிமசெலீனியம் வகைச் சேர்மமாகும். 1836 ஆம் ஆண்டு முதன் முதலில் ஈரெத்தில் செலீனைடு கண்டறியப்பட்டது. முதலாவதாக கண்டறியப்பட்ட கரிம செலீனியம் சேர்மமும் இதுவேயாகும். ஈரெத்தில் ஈதரின் செலீனியம் ஒப்புமை சேர்மமாகக் கருதப்படும் இது கடும் விரும்பத்தகாத மணத்தைக் கொண்டிருக்கும்.  
## தோற்றம்
வாழைப்பழத்தோலில் இருந்து தயாரிக்கப்படும் உயிரி எரிபொருளில் ஈரெத்தில்  செலீனைடு கண்டறியப்பட்டுள்ளது. சில பகுதிகளில் இது ஒரு சிறிய காற்று மாசுபாடும் ஆகும்.
## தயாரிப்பு
வில்லியாம்சன் ஈதர் தொகுப்பு வினை போன்ற ஒரு பதிலீட்டு வினை மூலம் இது தயாரிக்கப்படுகிறது. சோடியம் செலீனைடு போன்ற உலோக செலீனைடுகள் இருசம எத்தில் அயோடைடு அல்லது அதற்கு சமமான எத்தில் குழுக்களை கொடுக்கக்கூடிய வினையாக்கிகள் இவ்வினையில் பங்கேற்கின்றன.  

## மேற்கோள்கள்

பகுப்பு:கரிமசெலீனியம் சேர்மங்கள்
மெத்தேன்செலீனால்

**மெத்தேன்செலீனால்** (*Methaneseleno*l) என்பது CH3SeH என்ற மூலக்கூற்று வாய்ப்பாட்டால் விவரிக்கப்படும் ஒரு கரிமசெலீனியம் சேர்மம் ஆகும். இவ்வகையில் ஓர் எளிமையான செலீனாலுக்கு இது ஓர் எடுத்துக்காட்டாக கருதப்படுகிறது. நிறமற்ற வாயுவாக காணப்படும் இச்சேர்மம்  அதன் துர்நாற்றத்திற்கு பெயர் போனதாகும். 

## தயாரிப்பு
மெத்தில் இலித்தியம் அல்லது செலீனியம் கொண்ட ஒரு மெத்தில் கிரிக்கனார்டுடன் செலீனியத்தைச் சேர்த்து வினைப்படுத்தி தொடர்ந்து அதை புரோட்டானேற்றம் செய்து மெத்தேன்செலீனால் தயாரிக்கப்படுகிறது.இது வளர்சிதைமாற்ற விளைபொருளாகும்.
 
அகச்சிவப்பு நிறமாலையியலின் படி பருப்பொருளுடன் அகச்சிவப்பு கதிர்வீச்சின் தொடர்பளவு νSe-H = 2342 செ.மீ−1 ஆகும். இதர ஒப்புமைகளான மெத்தேன்தெல்லூரால், மெத்தேன்தயோல், மெத்தானால் போன்றவற்றிற்கு  νE-H = 1995 (E = Te), 2606 (E = S), மற்றும் 3710 செ.மீ−1 (E = O)

## மேற்கோள்கள்


பகுப்பு:கரிமச் சேர்மங்கள்
பகுப்பு:செலீனால்கள்
பகுப்பு:ஐதரைடுகள்
பகுப்பு:1 கார்பன் அணு கரிம சேர்மங்கள்
பந்தநல்லூர் மீனாட்சி சுந்தரம்

**பந்தநல்லூர் மீனாட்சி சுந்தரம் பிள்ளை** (*Pandanallur Meenakshi Sundaram Pillai*, 1869 - 1954) தமிழ்நாட்டைச் சேர்ந்த பிரபலமான பரத நாட்டிய ஆசிரியர் ஆவார். பரதத்தில் 'பந்தநல்லூர் பாணி' இவரால்தான் தோற்றுவிக்கப்பட்டது.  பரதத்தில் மிகவும் தொன்மையான பாணி இதுவேயாகும். இவர் 'நடன குரு' என எல்லோராலும் சிறப்புடன் அழைக்கப்பட்டார். தமிழகத்தின் தஞ்சாவூர் மாவட்டத்திலுள்ள  கும்பகோணம் அடுத்த பந்தநல்லூர் என்னும் கிராமத்தில் வாழ்ந்தவர். இவர், தஞ்சாவூர் நால்வர் (நான்கு சகோதர்கள்: சின்னையா, பொன்னையா, சிவானந்தம், வடிவேல்) வழி வந்தவர்.

## மேற்கோள்கள்

பகுப்பு:பரதநாட்டியக் கலைஞர்கள்
பகுப்பு:தஞ்சாவூர் மாவட்ட மக்கள்
பகுப்பு:1869 பிறப்புகள்
பகுப்பு:1954 இறப்புகள்
அக்கல்கோட் தாலுகா

**அக்கல்கோட் தாலுகா** (**Akkalkot Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிட நகரம் அக்கல்கோட் ஆகும். இத்தாலுகா  7 குறுவட்டங்களையும், 3 நகரங்களையும், 138 வருவாய் கிராமங்களையும் கொண்டுள்ளது. 2011-ஆம் ஆண்டின் கணக்கெடுப்பின் படி 1413.97 சதுர கிலோ மீட்டர் பரப்பளவு கொண்ட இத்தாலுகாவின்  மக்கள் தொகை அடர்த்தி ஒரு சதுர கிலோ மீட்டர் பரப்பில் 222 பேர் வீதம் வாழ்கின்றனர்.  79.76% மக்கள் கிராமபுறங்களில் வாழ்கின்றனர்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 59974 வீடுகளைக் கொண்ட  அக்கல்கோட் தாலுகாவின் மொத்த மக்கள் தொகை 314570  ஆகும். மக்கள் தொகையில் ஆண்கள் 161314  மற்றும்  153256 பெண்கள் ஆக உள்ளனர். பாலின விகிதம் 1000 ஆண்களுக்கு  950 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 41,721 - 13.26%  ஆகும். சராசரி எழுத்தறிவு  60.39%   ஆகும். பட்டியல் மக்கள் மற்றும் பழங்குடிகள் முறையே 15.53%    மற்றும்   3.26%  ஆகவுள்ளனர். இதன் மக்கள் தொகையில் இந்துக்கள் 82.83%, இசுலாமியர்கள் 16%, பௌத்தர்கள் 0.77%,  சமணர்கள் 0.27%, கிறித்துவர்கள் 0.06% மற்றும் பிறர்  0.07% ஆக உள்ளனர்.
## இதனையும் காண்க
* அக்கல்கோட்
*அக்கல்கோட் இராச்சியம்
* சோலாப்பூர் மாவட்டம்
## மேற்கோள்கள்

## வெளி இணைப்புகள்
*The official website of Solapur district
*Barshi Tehsil on Biond

பகுப்பு:சோலாப்பூர் மாவட்டம்
சோலாப்பூர் வடக்கு தாலுகா

**சோலாப்பூர் வடக்கு தாலுகா** (**Solapur North Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் சோலாப்பூர் நகரம் ஆகும். சோலாப்பூர் வடக்கு தாலுகாவில் சோலாப்பூர் மாநகராட்சி, 5 குறு வட்டங்கள் மற்றும் 41 வருவாய் கிராமங்கள் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, சோலாப்பூர் வடக்கு  தாலுகாவின் மொத்த மக்கள் தொகை  1,057,352   ஆகும். மக்கள் தொகையில் ஆண்கள்  536,331 மற்றும் 521,021  பெண்கள் ஆக உள்ளனர். பாலின விகிதம் 1000 ஆண்களுக்கு 971 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை   122,951 ஆகும். சராசரி எழுத்தறிவு 82.8%   ஆகும். பட்டியல் மக்கள் மற்றும் பழங்குடிகள் முறையே  1,55,201  மற்றும் 20,347   ஆகவுள்ளனர். இதன் மக்கள் தொகையில் இந்துக்கள் 77.38%, இசுலாமியர்கள் 19.27%, பௌத்தர்கள் 1.49%  மற்றும் பிறர்  0.22% ஆக உள்ளனர்.
## மேற்கோள்கள்

## வெளி இணைப்புகள்
*The official website of Solapur district
*North Solapur Tehsil on Biond 
*Solapurmajha Online local Directory 

பகுப்பு:சோலாப்பூர் மாவட்டம்
கையிரோகாக்சிக்சு

**கையிரோகாக்சிக்சு** (*Hierococcyx*) அல்லது **பருந்து-குயில்கள்** என்பது பறவை குடும்ப குயில் பேரினம் ஆகும். இந்தப் பறவைகள்பாறுகளுடன் உள்ள ஒற்றுமை காரணமாகப் பருந்து-குயில் என்ற பொதுவான பெயர் வழங்கப்படுகிறது.

இது சில நேரங்களில் குக்குலஸ் பேரினத்தில் சேர்க்கப்படுகிறது.

## சிற்றினங்கள்

* மீசையுடைய பருந்து-குயில் (*கைரோகோசிக்சு வாகன்சு*)
* பெரிய பருந்து *குயில் (கைரோகோசிக்சு சபார்வெரியோடிசு)*
* அடர் பருந்து குயில் (*கைரோகோசிக்சு போக்கி*)
* அக்காக்குயில் (*கைரோகோசிக்சு வேரியசு*)
* செம்பருந்து குயில் (*கைரோகோசிக்சு ஹைப்பர்த்ரசு*)
* பிலிப்பீன்சு பருந்து-குயில் (*கைரோகோசிக்சு பெக்டோரலிசு*)
* மலேசியப் பருந்து குயில் (*கைரோகோசிக்சு புகாக்சு*)
* காட்ஜ்சனின் பருந்து-குயில் (*கைரோகோசிக்சு நிசிகோலர்*)

## மேற்கோள்கள்

பகுப்பு:குயில்கள்
சோலாப்பூர் தெற்கு தாலுகா

**சோலாப்பூர் தெற்கு தாலுகா** (**South Solapur Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் சோலாப்பூர் நகரத்தில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி சோலாப்பூர் தெற்கு தாலுகாவின் மொத்த மக்கள் தொகை 2,60,897  ஆகும். மக்கள் தொகையில் ஆண்கள் 134,206   மற்றும் 126,691  பெண்கள் ஆக உள்ளனர். பாலின விகிதம் 1000 ஆண்களுக்கு  944 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 34,842   ஆகும். சராசரி எழுத்தறிவு 73.4%    ஆகும். பட்டியல் மக்கள் மற்றும் பழங்குடிகள் முறையே  35,151  மற்றும்  11,787  ஆகவுள்ளனர். இதன் மக்கள் தொகையில் இந்துக்கள் 222,381	(85.24%), இசுலாமியர்கள் 36,042	(13.81%)  மற்றும் பிறர்  0.95% ஆக உள்ளனர்.
## மேற்கோள்கள்

## வெளி இணைப்புகள்
*The official website of Solapur district
*South Solapur Tehsil on Biond 

பகுப்பு:சோலாப்பூர் மாவட்டம்
கழற்சி

வலது|thumb| ''கழற்சி'' இலைகள்
**கழற்சி** (*Guilandina bonduc, பொதுவாக *grey nicker, nicker bean*  *fever nut*  அல்லது *knicker nut'' என்றும் அழைக்கப்படுகிறது) என்பது ஒரு பூக்கும் தாவரம் ஆகும். இது பெரு வெப்ப மண்டல பகுதிகளில் பரவியுள்ளது.  இந்தக் கொடிதாவரமானது  நீளத்தை அடைந்து மரங்கள் போன்ற பிற தாவரங்கள் மீது ஏறி படரும் ஒரு மரமயவேறி ஆகும். இதன் தண்டுகள் வளைந்த முட்களைக் கொண்டிருக்கும். இதன்  அளவுள்ள சாம்பல் நிற விதைகள்,  கழற்சிக்காய் என அழைக்கப்படுகின்றன. இந்த விதைகள் நீரில் மிதக்ககூடியவை என்பதால் கடல் நீரோட்டங்களால் கொண்டு செல்லும் அளவுக்கு நீடித்து இருக்கும்.
வலது|thumb| காய்கள் மற்றும் விதைகள்

## விளக்கம்
கழற்சி பற்றிப்படரும் கொடியாகும். இது சுமார்  நீளம்வரை வளர்கிறது. அல்லது ஒரு பெரிய பரந்த புதராகவோ அல்லது சிறிய புதர் மரமாகவோ வளரும். இதன் தண்டுகள் ஒழுங்கற்ற முறையில் வளைந்த முட்களால் மூடப்பட்டிருக்கும். இதன் இலைக் கொத்துகள் பெரியவையாகவும், இரட்டைச்சிறகு வடிவோடு  நீளமான கொத்தாகவும் இருக்கும். இருபக்க இலைக்காம்புகளில்  முட்கள் இருக்கும். ஒரு கொத்தில் நான்கு முதல் பதினொரு ஜோடி இறகுவடிவ சிறிய இலைக் கொத்துகள் உள்ளன. அவை  நீளம் கொண்டவை. இதன் சிற்றிலைகள் 15 முதல் 40 மிமீ (0.6 முதல் 1.6 அங்குலம்) நீளமும், நீள்வட்ட வடிவில் அல்லது முட்டை வடிவிலும் கூர்மையான முனைகள் கொண்டதாக இருக்கும். இத்தாவரத்தில் மஞ்சள் நிறப் பூக்கள் பூக்கும். பூக்களைத் தொடர்ந்து பெரிய, தட்டையான, முட்கள் நிறைந்த பச்சை நிறக் காய்கள் தோன்றும். அவை பின்னர் பழுப்பு நிறமாக மாறும். காய்களில் பொதுவாக இரண்டு, பளபளப்பான, உருண்டையான, சாம்பல் நிற கொட்டைகள் இருக்கும்.

## பரவலும் வாழ்விடமும்
கழற்சி பெரு வெப்ப மண்டலப் பகுதிகளில் பரவியுள்ளது. இது பொதுவாக கடற்கரைக்கு அருகிலும், புதர்க்காடுகளிலும், மணல் திட்டுகளிலும், கரைகளுக்கு மேலும் வளரும். இது உள்நாட்டிலும், தாழ்நில இரண்டாம் நிலை காடுகளிலும், கிராமங்களுக்கு அருகில் உள்ள பகுதிகளிலும் காணப்படுகிறது. மருத்துவ நோக்கங்களுக்காக அல்லது பலகையாட்டங்களில் காய்களாக பயன்படுத்துவதற்காக கொண்டு செல்லப்பட்ட விதைகள் தற்செயலாக கைவிடப்பட்டதன் விளைவாக இவை உள்நாட்டில் வளர்ந்திருக்கலாம். இதன் விதைகள் மிதக்கும் தன்மை கொண்டவை. மேலும் கடல் நீரிலும் தன்னைக் காத்துக்கொண்டு மிதந்து சென்று புதிய கடலோரப் பகுதிகளுக்குச் சென்று பரவுகின்றன. கரையில் கிடைக்கும் இந்த விதைகள் சில நேரங்களில் கடல் முத்துக்கள் என்று அழைக்கப்படுகின்றன.

## பயன்கள்
இத்தாவரத்தின் வேர்களில் உள்ள முடிச்சுகளில் நைட்ரஜனை நிலைநிறுத்தும்  ஒன்றிய வாழ்வு பாக்டீரியாக்கள் உள்ளன. இது கொடிக்கு ஊட்டமாகப் பயன்படுகிறது மேலும் அருகில் வளரும் மற்ற தாவரங்களுக்கும் நன்மை பயக்கிறது.

இந்த தாவரம் பாரம்பரிய மருத்துவத்தில் பயன்படுத்தப்படுகிறது. விதைகளில் சத்துகள் மற்றும் காய்ச்சல் அகற்றும் பண்புகள் உள்ளன. இதன் பட்டை மற்றும் இலைகள் காய்ச்சலைக் குறைக்கப் பயன்படுத்தப்படுகின்றன. விதைகளில் இருந்து பிரித்தெடுக்கப்பட்ட எண்ணெய் அழகுசாதனப் பொருட்களிலுக்கும் பிற பயன்பாட்டுக்கும் பயன்படுத்தப்படுகிறது.

## குறிப்புகள்

பகுப்பு:கொடிகள்
பகுப்பு:மூலிகைகள்
பண்டரிபுரம் தாலுகா

இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும்.  இதன் நிர்வாகத் தலைமையிடம் பண்டரிபுரம் நகரத்தில் உள்ளது. இத்தாலுகா 100 வருவாய் கிராமங்களைக் கொண்டுள்ளது.இதன் மக்கள் தொகை  4,42,368 ஆகும். 1292.80 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 342 வீதம் வாழ்கின்றனர்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 88,637 வீடுகளைக் கொண்ட பண்டரிபுரம் தாலுகாவின் மொத்த மக்கள் தொகை 4,42,368  ஆகும். மக்கள் தொகையில் ஆண்கள் 2,30,359  மற்றும்  பெண்கள்  2,12,009  ஆக உள்ளனர். பாலின விகிதம் 1000 ஆண்களுக்கு  920 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 56,845 - 12.85%  ஆகும். சராசரி எழுத்தறிவு  67.7%  ஆகும். பட்டியல் மக்கள் மற்றும் பழங்குடிகள் முறையே  15.41%   மற்றும்  2.79%  ஆகவுள்ளனர். இதன் மக்கள் தொகையில் இந்துக்கள் 93.52%, இசுலாமியர்கள் 5.07%, பௌத்தர்கள் 0.42%,  சமணர்கள் 0.74%  மற்றும் பிறர் 0.25%  ஆக உள்ளனர்.
## இதனையும் காண்க
* பண்டரிபுரம்
* பண்டரிபுரம் பாண்டுரங்க விட்டலர் கோயில்

## மேற்கோள்கள்

பகுப்பு:சோலாப்பூர் மாவட்டம்
பார்சி தாலுகா

**பார்சி தாலுகா** (**Barshi taluka**), இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும்.  இதன் நிர்வாகத் தலைமையிடம் பார்சி  நகரத்தில் உள்ளது.
இத்தாலுகா பார்சி எனும் நகராட்சி மற்றும் 9  குறு வட்டங்களையும், 137  வருவாய் கிராமங்களையும் கொண்டுள்ளது. 1541.64  சதுர கிலோ மீட்டர் பரப்பளவு கொண்ட இத்தாலுகாவில் ஒரு சதுர கிலோ மீட்டர் பரப்பில் 242 பேர் வீதம் வாழ்கின்றனர்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,  79,969 வீடுகளைக் கொண்ட பார்சி  தாலுகாவின் மொத்த மக்கள் தொகை  3,72,711 ஆகும். மக்கள் தொகையில் ஆண்கள்  1,93,777  மற்றும் 1,78,934 பெண்கள் ஆக உள்ளனர். பாலின விகிதம் 1000 ஆண்களுக்கு  923 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 42971 - 11.53%  ஆகும். சராசரி எழுத்தறிவு  69.83%  ஆகும். பட்டியல் மக்கள் மற்றும் பழங்குடிகள் முறையே  13.58%  மற்றும்   1.28%  ஆகவுள்ளனர். இதன் மக்கள் தொகையில் இந்துக்கள் 	89.27%, இசுலாமியர்கள் 9.16%, பௌத்தர்கள் 0.34%,  சமணர்கள் 0.89% மற்றும் பிறர் 0.34%  ஆக உள்ளனர்.

## மேற்கோள்கள்

பகுப்பு:சோலாப்பூர் மாவட்டம்
ஆக்சிசனேற்ற செல்லுலோசு

**ஆக்சிசனேற்ற செல்லுலோசு** (*Oxidized cellulose*) என்பது நீரில் கரையாத மரக்கூழ் வகை வழிப்பெறுதியாகும். இதை ஆக்சிசனேற்ற மரக்கூழ், ஆக்சிசனேற்ற மாவியம் என்ற பெயர்களாலும் அழைப்பர். குளோரின், ஐதரசன் பெராக்சைடு, பெர் அசிட்டிக் அமிலம், குளோரின் டை ஆக்சைடு, நைட்ரசன் டை ஆக்சைடு, பெர்சல்பேட்டுகள், பெர்மாங்கனேட்டு, டைகுரோமேட்டு-கந்தக அமிலம் ஐப்போகுளோரசு அமிலம், ஐப்போ ஆலைட்டுகள் அல்லது பெர் அயோடேட்டுகள் மற்றும் பல்வேறு உலோக வினையூக்கிகள் போன்ற ஆக்சிசனேற்ற முகவர்களின்  செயல்பாட்டின் மூலம் செல்லுலோசிலிருந்து ஆக்சிசனேற்ற செல்லுலோசு  தயாரிக்கப்படுகிறது.    
தொடக்கப் பொருளான செல்லுலோசின் அசல் ஐதராக்சில் குழுக்களுடன்  கூடுதலாக, ஆக்சிசனேற்றத்தின் தன்மை மற்றும் வினை நிலைகளைப் பொறுத்து ஆக்சிசனேற்றப்பட்ட செல்லுலோசில் கார்பாக்சிலிக் அமிலம், ஆல்டிகைடு மற்றும்  கீட்டோன் போன்ற குழுக்கள் இருக்கலாம், 

இது ஒரு ரத்தக்கசிவு எதிர்ப்பு மருந்து ஆகும்.  பருத்தி பந்து போல இரத்தத்தை உறிஞ்சுவதன் மூலமும் மற்றும் தொடர்பு செயல்படுத்தும் அமைப்பைத் தூண்டுவதன் மூலமும் ஆக்சிசனேற்ற செல்லுலோசு செயல்படுகிறது. இது மோசமான அளவுக்கு குறைந்த அளவு உறிஞ்சப்பட்டு, அறுவை சிகிச்சைக்குப் பின் சிக்கல்களை ஏற்படுத்துகிறது. 
## மேற்கோள்கள்

பகுப்பு:கூட்டுச்சக்கரைகள்
புஷ்பா (திரைப்படம்)

***புஷ்பா: தி ரைஸ்*** (*Pushpa: The Rise*) என்பது இயக்குநர் சுகுமார் எழுதி இயக்கி, தெலுங்கு மொழியில் வெளியான அதிரடி பரபரப்புத் திரைப்படமாகும்.. இந்தப் படத்தில், அல்லு அர்ஜுன் நாயகனாக நடிக்க பகத் பாசில் (தெலுங்கில் அறிமுகமாகிறார்), ராஷ்மிகா மந்தண்ணா ஆகியோரும் உடன் நடித்துள்ளனர். திரைப்படத்தின் இரண்டு பாகங்களில் முதல் பாகம், ஆந்திரப் பிரதேசத்தின இராயலசீமை பகுதியின் சேசாசலம் மலைப்பகுதியில் செஞ்சந்தன மரக்கடத்தலை அடிப்படையாகக் கொண்டுள்ளது.

படத்திற்கு தேவி ஸ்ரீ பிரசாத் இசையமைத்துள்ளார். ஒளிப்பதிவையும், படத்தொகுப்பையும் முறையே மிரோசுலாவ் குபா புரோசெக் மற்றும் கார்த்திகா சீனிவாசன் ஆகியோர் செய்துள்ளனர். இப்படம் 17 டிசம்பர் 2021 அன்று தெலுங்கிலும், மலையாளம், தமிழ், கன்னடம் மற்றும் இந்தி மொழிகளில் மொழி மாற்றம் செய்யப்பட்ட பதிப்புகளுடனும் வெளியிடப்பட்டது..

## நடிகர்கள்
* புஷ்ப ராஜுவாக அல்லு அர்ஜுன்
* பன்வர் சிங் செகாவத்தாக பகத் பாசில்
* ஸ்ரீவள்ளியாக ராஷ்மிகா மந்தண்ணா
* ஜெகபதி பாபு
* பிரகாஷ் ராஜ்
* ஜாலி ரெட்டியாக தனஞ்சய்
* மங்கலம் சீனுவாக சுனில்
* தாட்சாயணியாக அனசூயா பரத்வாஜ்
* ஹரிஷ் உத்தமன்
* சத்ரு
* வெண்ணிலா கிசோர்
* ஸ்ரீதேஜ்
* பூமிரெட்டி சித்தப்பா நாயுடுவாக ராவ் ரமேஷ்
* கொண்டாரெட்டியாக அஜய் கோஷ்
* அனுவாக மாளவிகா வேல்ஸ்
* நடிகை சமந்தா "ஊம் சொல்றியா மாமா" பாடலுக்கு (சிறப்புத் தோற்றத்தில்)

## தயாரிப்பு
இத்திரைப்படம் 250 கோடி ரூபாய் செலவில் உருவாக்கப்பட்டுள்ளது.. மைத்திரி மூவி மேக்கர்சும் முட்டம் செட்டி மீடியா நிறுவனமும் இதை தயாரித்துள்ளனர்.

## மேற்கோள்கள்


## வெளி இணைப்புகள்
* 
* 
*

பகுப்பு:இந்தியத் தெலுங்குத் திரைப்படங்கள்
பகுப்பு:2021 தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
படதாசம்பட்டி

**படதாசம்பட்டி** (*Pachinampatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது வீராச்சிகுப்பம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 8 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 276, மொத்த மக்கள் தொகை 1,002, இதில் 528 ஆண்களும்,  474 பெண்களும் அடங்குவர்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
இராணி மேரி தொழில்நுட்ப நிறுவனம்

**இராணி மேரி தொழில்நுட்ப நிறுவனம்**  (*Queen Mary's Technical Institute*)  இந்தியாவின் மகாராட்டிர மாநிலம் மும்பையில் 1917 ஆம் ஆண்டு தொடங்கப்பட்டது.  லேடி மேரி வில்லிங்டம் என்பவரால் முதலில்  இராணி மேரி தொழில்நுட்ப பள்ளி என்ற பெயரில் ஊனமுற்ற வீரர்களுக்காக இது  நிறுவப்பட்டது. பின்னர் 1923 ஆம் ஆண்டு புனே நகருக்கு மாற்றப்பட்டது.

## பின்னணி
மும்பை ஆளுநரின் மனைவியான லேடி மேரி வில்லிங்டன், முதல் உலகப் போரின்போது ஊனமுற்ற பம்பாயில் உள்ள ஆயிரக்கணக்கான இந்திய வீரர்களுக்கு உதவுவதற்காக மே 1917 ஆம் ஆண்டு இப் பள்ளியை நிறுவினார். 1923 ஆம் ஆண்டு இப்பள்ளி [புனேவுக்கு மாற்றப்பட்டது. இராணி மேரி மற்றும் லேடி மேரி வில்லிங்டன் ஆகியோரின் தனிப்பட்ட நன்கொடையாக அளிக்கப்பட்ட தலா 10 லட்சம் ரூபாய் (ஒரு மில்லியன் ரூபாய்) முதலீட்டில் இப்பள்ளி தொடங்கப்பட்டது. இராணி மேரி தொழில்நுட்பப் பள்ளி என்றிருந்த இப்பள்ளியின் பெயர் 1966 ஆம் ஆண்டு இராணி மேரி தொழில்நுட்ப நிறுவனம் என மாற்றப்பட்டது. ஒரு தொண்டு கல்வி நிறுவனமாக நடத்தப்படும் இதன் அறங்காவலர்கள் முன்னாள் இந்திய ராணுவ வீரர்கள் ஆவர்.

== இலக்குகள் மற்றும் நோக்கங்கள் ==
இந்திய இராணுவம் மற்றும் பிற துணை ராணுவப் படைகளின் ஊனமுற்ற பணியாளர்களுக்கு இங்கு சேர்க்கையில் முன்னுரிமை  அளிக்கப்படுகிறது.  ஊனமுற்ற பணியாளர்களுக்கு தொழில்சார் பயிற்சியை அளித்து, அவர்கள் தன்னிறைவு பெற உதவுவதோடு அவர்களை மீண்டும் முக்கிய நீரோட்டத்தில் ஒருங்கிணைக்கவும்  அவர்கள் சுதந்திரமாக வாழ்வாதாரத்தைப் பெறவும் இப்பயிற்சி உதவுகிறது.

== மேற்கோள்கள் ==
<references />
== புற இணைப்புகள் ==
* இராணி [http://qmtiindia.org/index.html மேரி தொழில்நுட்ப நிறுவனத்தின் அதிகாரப்பூர்வ இணையதளம்]

[பகுப்பு:மகாராட்டிரம்
பகுப்பு:புனே
பகுப்பு:மகாராட்டிராவில் கல்வி
கர்மாலா தாலுகா

**கர்மாலா தாலுகா** (**Karmala Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் கர்மாலா நகரத்தில் உள்ளது. இத்தாலுகா கர்மலா எனும் நகராட்சி மற்றும் 123 கிராமங்களையும் கொண்டுள்ளது. 1593.01 சதுர கிலோ மீட்டர் பரப்பளவு கொண்ட இத்தாலுகாவில் ஒரு சதுர கிலோ மீட்டர் பரப்பில் 160 பேர் வீதம் வாழ்கின்றனர். 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 4702வீடுகளைக் கொண்ட  கர்மாலா தாலுகாவின் மொத்த மக்கள் தொகை  254489 ஆகும். மக்கள் தொகையில் ஆண்கள்  1,32,700 மற்றும் 1,21,789  பெண்கள் ஆக உள்ளனர். பாலின விகிதம் 1000 ஆண்களுக்கு 918  பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  31054 - 12.2%  ஆகும். சராசரி எழுத்தறிவு    66.3%  ஆகும். பட்டியல் மக்கள் மற்றும் பழங்குடிகள் முறையே  13.84%  மற்றும்  1.7%   ஆகவுள்ளனர். இதன் மக்கள் தொகையில் இந்துக்கள் 93.43%, இசுலாமியர்கள் 5.2%, பௌத்தர்கள் 0.37%,  சமணர்கள் 0.76%  மற்றும் பிறர்  0.23% ஆக உள்ளனர்.
## மேற்கோள்கள்

பகுப்பு:சோலாப்பூர் மாவட்டம்
பன்பூர் அருங்காட்சியகம்

**பன்பூர் அருங்காட்சியகம்**  (*Banbhore Museum*) பாக்கித்தான் நாட்டின்  சிந்து மாகாணத்தில் உள்ள பன்பூரில் அமைந்துள்ள ஒரு தொல்பொருள் அருங்காட்சியகம் ஆகும். பன்பூர் தொல்பொருள் அருங்காட்சியகம் என்ற பெயராலும் இந்த அருங்காட்சியகம் அழைக்கப்படுகிறது. 1960 ஆம் ஆண்டு ஆகத்து மாதம் 21 ஆம் தேதியன்று  பாக்கித்தான் அரசாங்கத்தின் தொல்லியல் மற்றும் அருங்காட்சியகத் துறையால்  பன்பூர் அருங்காட்சியகம் நிறுவப்பட்டது.  அருங்காட்சியகம் 1967 ஆம் ஆண்டு மே மாதம் 14 ஆம் தேதியன்று முறைப்படி திறக்கப்பட்டது. 2010 ஆம் ஆண்டு மே மாதத்தில் , அருங்காட்சியகத்துடன் பன்பூரின் தளம் சிந்து அரசாங்கத்தின் கலாச்சாரத் துறைக்கு மாற்றப்பட்டது. 

## வரலாறு
பன்பூரின் தொல்லியல் தளத்தில்  ஒரு குடியேற்றத்தின் ஏராளமான எச்சங்கள் மறைந்துள்ளன.

பன்பூர் ஒரு பழமையான தொல்பொருள் தளமாகும். இந்த நகரம் 2100 ஆண்டுகளுக்கும் மேலான பழமையான நகரம் என கருதப்படுகிறது. ஐதராபாத் மாவட்டத்தில் கராச்சியில் இருந்து 64 கிலோமீட்டர் (40 மைல்) தொலைவில் இது அமைந்துள்ளது. 10 ஆம் நூற்றாண்டில் வாழ்ந்த தலைவர் மூங்கில் ராசாவின் தலைநகராக இருந்தது என்றும்  அவரது நினைவாக பெயரிடப்பட்டது என்றும் அறியப்படுகிறது. பல்வேறு வரலாற்று புத்தகங்கள், சில வரலாற்று அறிஞர்கள், அறிஞர்கள் தொல்லியலாளர்கள் பன்பூரை தெபால் என்ற பெயரால் அங்கீகரித்து அடையாளப்படுத்துகின்றனர். பன்பூர் நகரத்திலிருந்து  இசுலாமியர்கள்  துணைக்கண்டத்திற்குள் நுழைந்ததால் இந்த நகரம் இசுலாத்தின் அடையாளமாகவும் அறியப்படுகிறது. பூர்வாங்க அகழ்வாராய்ச்சி 1928 ஆம் ஆண்டு  மசூம்தாராலும் 1951 ஆம் ஆண்டு  அல்காக் என்பவராலும்  தொடங்கப்பட்டது.    

## மேற்கோள்கள்

## புற இணைப்புகள்
* 

பகுப்பு:பாக்கித்தான்
சத்ய நாராயண் கௌரிசாரியா

**சத்ய நாராயண் கௌரிசாரியா** (*Satya Narayan Gourisaria*)  இந்தியாவில் பிறந்த பிரித்தானிய நிறுவனச் செயலர் ஆவார். காந்தியவாதியாகவும்  வே.கி. கிருட்டிண மேனனால் நிறுவப்பட்ட இந்திய சுதந்திர இயக்க அமைப்பான இந்தியக் கூட்டமைப்பின் முன்னாள் செயலாளருமாக  சத்ய நாராயண் இருந்தார். பீகார் மாநிலத்தின் தன்பாத் நகரத்தில் 1929 ஆம் ஆண்டு மே மாதம் 7 ஆம் தேதியன்று இவர் பிறந்தார். ஆனால் கிழக்கு வங்காளத்திற்கு இடம் பெயர்ந்தார்.  பின்னர் கிழக்கு பாக்கித்தானிலிருந்து  1948 ஆம் ஆண்டில் சுதந்திரத்திற்கு ஓராண்டு கழித்து இந்தியா திரும்பினார். கொல்கத்தாவில் உள்ள இசுகாட்டிசு பேராலயக் கல்லூரியில் தனது கல்லூரிப் படிப்பை முடித்தார். 1950 ஆம் ஆண்டில் ஐக்கிய இராச்சியத்திற்கு குடிபெயர்ந்தார். அங்கு 61 ஆண்டுகள் தங்கினார். டக்ளசு பிரேசர் அண்ட் சன்சு (லண்டன்) லிமிடெட் நிறுவனத்தின் முன்னாள் நிறுவன செயலாளரான கௌரிசாரியா தற்போது செயல்படாத அசோகா பிரசுரத்தின் இயக்குனராகவும் இருந்துள்ளார்.  இலண்டனில் தங்கியிருந்த காலத்தில், இந்தியத் திரைப்படங்களைக் காண்பிக்க திரையரங்குகளை வாடகைக்கு அமர்த்தியதன் மூலமும், இந்தியத் திரைப்படப் பிரமுகர்களை நிகழ்ச்சிகளுக்காக இலண்டனுக்கு வரவழைப்பதன் மூலமும் கலாச்சாரப் பரிமாற்றங்களுக்கு உதவியுள்ளார்.  1974 ஆம் ஆண்டில் இராயல் ஆல்பர்ட் அரங்கில்  லதா மங்கேசுகர் நடத்திய ஒரு நிகழ்ச்சி இவ்வகையில்  குறிப்பிடத்தக்கது ஆகும். 2013 ஆம் ஆண்டு சத்ய நாராயண் இந்தியா திரும்பினார். இந்திய அரசு நான்காவது உயர் விருதான பத்மசிறீ விருதை 2000 ஆம் ஆண்டில் இவருக்கு வழங்கி சிறப்பித்துள்ளது.

## மேலும் பார்க்கவும்
வே. கி. கிருட்டிண மேனன்
## மேற்கோள்கள்


பகுப்பு:Articles with hCards
பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:1929 பிறப்புகள்
பகுப்பு:காந்தியவாதிகள்
பகுப்பு:பொது அலுவல்களுக்காகப் பத்மசிறீ விருதுபெற்றவர்கள்